Diari Oficial de la Generalitat Valenciana


Sumari del DOGV 5545, del 29-06-2007 (2007/8750)

DECRET 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.
------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2007/06/28/7/dof/vci/html**

### Dades del document

Número de DOGV
:   5545

Data del DOGV
:   29-06-2007

Secció del DOGV
:   I. DISPOSICIONS GENERALS

Número del document
:   2007/8750


Data del document
:   28-06-2007

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * Govern Valencià
    * Presidència de la Generalitat
    * Conselleria de Presidència
    * Conselleria Economia, Hisenda i Ocupació
    * Conselleria Justícia i Administracions Públiques
    * Conselleria Infraestructures i Transport
    * Conselleria de Sanitat
    * Conselleria de Benestar Social
    * Conselleria Turisme
    * competències de l'executiu
    * legislació
    * administració regional

DECRET 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat. [2007/8750]  
Amb l'objecte de desenrotllar el programa polític de govern, aconseguint la màxima eficàcia en la seua acció, es considera adequat adoptar una nova estructura de l'administració de la Generalitat a l'efecte d'obtindre una major racionalitat en el seu funcionament.  
En virtut d'això, i d'acord amb les competències que m'atribuïx l'article 12.1, lletra b), de la Llei del Consell,  
DECRETE  
Article 1  
L'administració de la Generalitat s'organitza en les conselleries següents:  
de Presidència  
d'Economia, Hisenda i Ocupació  
de Benestar Social  
d'Infraestructures i Transport  
d'Educació  
de Cultura i Esport  
de Sanitat  
d'Indústria i Comerç  
d'Agricultura, Pesca i Alimentació  
de Medi Ambient, Aigua, Urbanisme i Habitatge  
de Justícia i Administracions Públiques  
de Governació  
de Turisme  
d'Immigració i Ciutadania  
Article 2. Presidència de la Generalitat  
1. S'assignen a la Presidència de la Generalitat les competències en matèria de comunicació institucional de la Generalitat, ràdio, televisió i la resta de mitjans de comunicació social.  
2. La Presidència de la Generalitat queda estructurada en els següents òrgans superiors:   
a) El Gabinet del President  
b) La Secretaria Autonòmica de Comunicació   
Article 3. Conselleria de Presidència  
1. S'assignen a la Conselleria de Presidència les competències en matèria de relacions amb la Unió Europea, l'Estat i altres comunitats autònomes, relacions amb les Corts, secretariat del Consell, representació i defensa en juí i assessorament en dret de la Generalitat, cohesió territorial, administració local i el seu patrimoni urbà, i coordinació interdepartamental.  
2. Esta Conselleria queda estructurada en els següents òrgans superiors:  
a) Secretaria Autonòmica de Política Institucional  
b) Secretaria Autonòmica de Cohesió Territorial  
c) Secretaria Autonòmica de Relacions amb l'Estat i amb la Unió Europea  
Article 4. Conselleria d'Economia, Hisenda i Ocupació  
1. S'assignen a la Conselleria d'Economia, Hisenda i Ocupació les competències en les àrees d'economia i hisenda i en les matèries de foment de l'ocupació i de l'economia social, formació professional ocupacional i contínua, intermediació en el mercat laboral i la coordinació dels grans projectes.  
2. Esta Conselleria queda estructurada en els següents òrgans superiors:  
a) Secretaria Autonòmica d'Economia i Pressuposts  
b) Secretaria Autonòmica d'Ocupació  
Article 5. Conselleria de Benestar Social  
1. S'assignen a la Conselleria de Benestar Social les competències relatives a polítiques de prestació sociosanitària, servicis socials, discapacitats, família, adopcions, joventut i dona.  
2. Esta Conselleria disposarà, com a òrgan superior, de la Secretaria Autonòmica de Benestar Social.  
Article 6. Conselleria d'Infraestructures i Transport  
1. S'assignen a la Conselleria d'Infraestructures i Transport les competències en matèria d'obres públiques, transports, ports, aeroports i energia.  
2. Esta Conselleria disposarà, com a òrgan superior, de la Secretaria Autonòmica d'Infraestructures i Transport.  
Article 7. Conselleria d'Educació  
1. S'assignen a la Conselleria d'Educació les competències en matèria d'educació, universitats, ciència i política lingüística.  
2. Esta Conselleria queda estructurada en els següents òrgans superiors:  
a) Secretaria Autonòmica d'Educació  
b) Secretaria Autonòmica d'Universitat i Ciència  
Article 8. Conselleria de Cultura i Esport  
1. S'assignen a la Conselleria de Cultura i Esport les competències en matèria de promoció cultural, patrimoni artístic i esports.  
2. Esta Conselleria queda estructurada en els següents òrgans superiors:  
a) Secretaria Autonòmica de Cultura  
b) Secretaria Autonòmica d'Esport  
Article 9. Conselleria de Sanitat  
1. S'assignen a la Conselleria de Sanitat les competències en matèria de sanitat i salut pública.  
2. Esta Conselleria disposarà, com a òrgan superior, de la Secretaria Autonòmica de Sanitat.  
Article 10. Conselleria d'Indústria i Comerç  
1. S'assignen a la Conselleria d'Indústria i Comerç les competències en matèria d'empresa, indústria, comerç interior i exterior, consum, i investigació i innovació tecnològica.  
2. Esta Conselleria disposarà, com a òrgan superior, de la Secretaria Autonòmica d'Indústria i Comerç.  
Article 11. Conselleria d'Agricultura, Pesca i Alimentació  
1. S'assignen a la Conselleria d'Agricultura, Pesca i Alimentació les competències en matèria d'agricultura, ramaderia, pesca i alimentació.  
2. Esta Conselleria disposarà, com a òrgan superior, de la Secretaria Autonòmica d'Agricultura, Pesca i Alimentació.  
Article 12. Conselleria de Medi Ambient, Aigua, Urbanisme i Habitatge  
1. S'assignen a la Conselleria de Medi Ambient, Aigua, Urbanisme i Habitatge, les competències en matèria de medi ambient, recursos hídrics, canvi climàtic, urbanisme, ordenació del territori i del litoral, i qualitat de l'edificació.  
2. Esta Conselleria disposarà, com a òrgan superior, de la Secretaria Autonòmica de Medi Ambient, Aigua, Urbanisme i Habitatge.  
Article 13. Conselleria de Justícia i Administracions Públiques  
1. S'assignen a la Conselleria de Justícia i Administracions Públiques les competències en matèria de justícia, menors, funció pública, col·legis professionals, fundacions, associacions, registres i notariat, i modernització de l'administració.  
2. Esta Conselleria queda estructurada en els següents òrgans superiors:  
a) Secretaria Autonòmica de Justícia  
b) Secretaria Autonòmica d'Administracions Públiques  
Article 14. Conselleria de Governació  
1. S'assignen a la Conselleria de Governació les competències en matèria de situacions d'emergència, interior, protecció civil, gestió de la unitat del Cos Nacional de Policia adscrita a la Comunitat Valenciana, consultes populars i electorals, i desenrotllament de l'Estatut d'Autonomia de la Comunitat Valenciana.  
2. Esta Conselleria disposarà, com a òrgan superior, de la Secretaria Autonòmica de Governació.  
Article 15. Conselleria de Turisme  
1. S'assignen a la Conselleria de Turisme les competències en matèria de turisme.  
2. Esta Conselleria disposarà, com a òrgan superior, de la Secretaria Autonòmica de Turisme.  
Article 16. Conselleria d'Immigració i Ciutadania  
1. S'assignen a la Conselleria d'Immigració i Ciutadania les competències en matèria d'immigració, participació ciutadana i cooperació al desenrotllament.  
2. Esta Conselleria disposarà, com a òrgan superior, de la Secretaria Autonòmica d'Immigració i Ciutadania.  
DISPOSICIÓ FINAL  
El present decret entrarà en vigor el dia que es publique en el Diari Oficial de la Comunitat Valenciana.  
València, 28 de juny de 2007  
El president de la Generalitat,  
FRANCISCO CAMPS ORTIZ


Còpia Permalink ELI